
Josep Padrosa: Un gran roserista Santjustenc 


Juli Ochoa, del Centre d'Estudis Santjustencs 


Ben pocs santjustencs hi ha que no coneguin el carrer de Josep Padrosa. És aquell carrer 
relativament curt que en suau pendent ens porta des del Parador i l'inici del carrer de Miquel 
Reverter cap al carrer, avui avinguda, de la Indústria 


—- Qui va ser Josep Padrosa 


Josep Padrosa Borrell va néixer a Sant Just 
Desvern el 29 de novembre de 1875, essent el quart 
fill dels sis que van tenir Francesc Padrosa Batista i 
Coloma Borrell Cortada, amos de la prou coneguda 
masia de Can Padrosa, una masia que sempre s'ha- 
via dedicat als conreus hortícoles, cosa que llavors 
encara feia. 


En Josep, però, es va interessar des d'un primer 
moment per la jardineria, i en especial pel cultiu dels 
rosers. Va ser un element destacat d'aquell innova- 
dor corrent de roseristes, creador de tantes i tantes 
varietats antològiques de roses, que en aquell 
temps havia sorgit a la nostra comarca, i que ens va 
donar prestigiosos cultivadors. És el cas del propi 
Josep Padrosa, o el també santjustenc Pere Dot, el 
cornellanenc Cebrià Camprubí, o el gavanenc Blai 
Munné, entre tants altres. 

Abocat de ple a la seva passió, Josep Padrosa va 
destinar una part dels terrenys de la masia familiar 
al cultiu dels rosers, arribant ben aviat a ser consi- 
derat un dels roseristes més acreditats del seu 
temps. Toti que la seva especialitat eren les roses, 
la revista quinzenal "L'Avenç", de Cornellà, ens acla- 
ria l'any 1928 que el cultivador Josep Padrosa oferia 
un assortit de més de cent varietats de clavells i al- 
tres tants de roses. 


Un mètode original 


Per fer les seves hibridacions, Josep Padrosa pol- 
linitzava durant la primavera, tot utilitzant un mèto- 
de altament original i no exempt d'un cert risc. Ho 
feia ajudant-se de les abelles, a les quals atreia 
empastifant-se la cara i les mans amb mel i colpe- 
jant una tassa de porcellana amb una cullereta 
metàl:lica. Amb el so, dirigia les abelles d'una flor 
cap a una altra en què havia posat una mica de mel 
en els pistils. 


Josep Padrosa 
pol-linitzant les 
roses amb el seu 
personalíssim 
mètode 


ad 

En el seu catàleg dels anys trenta, anunciava que 
cada dijous, i amb caràcter gratuit, impartia classes 


teòriques i pràctiques d'aquesta revolucionària tèc- JOSÉ PADROSA 
nica que ell havia inventat. 1 JARDINERO 
———— 
Les seves creacions 
I San Justo Desvern... de................................ de 192... 
Diverses i molt famoses en el seu moment van ser MARCELONA) , 
les varietats de roses creades amb el seu perso- 
nalíssim mètode. Es diu que en total van ser nou, i I 
entre les més conegudes cal esmentar les seguents, L ST. D. — LS Ms EE DEBE: - 
Med liens L de BS3À. 4. Falla de LL 


la fama de les quals encara perviu: 


Toreshy, batejada així en honor del locutor de ràdio, 
actor i ventríloc català Josep Torres Vilalta, àlies To- 
resRy, amic seu. Va ser una creació de l'any 19830, 
resultat de creuar la polyxinesa Perle d'Or amb el 
pol-len de l'híbrid de te Antoine Rivoire. ÉS un roser 
de petites flors en forma de copa i de color rosa clar. 
Un arbust vigorós, molt florífer i la seva flor tallada 
dura molt temps. Aquesta varietat va ser premiada 
amb el Diploma de Mèrit a l'exposició de Pedralbes 
de l'any 1930. 


Colometa Padrosa, batejada així en honor de la 
seva filla Coloma Padrosa Albert, nascuda a Sant 
Just el 30 d'abril de 1912. Un roser de flors comple- 
tament blanques, obtingut l'any 1932, del qual al- 
guns tractadistes diuen que possiblement se n'ha 
perdut la mena. Posteriors floricultors com els Isart, 
que continuen cultivant algunes de les seves crea- 
cions, han batejat noves varietats amb aquest nom 
per tal que aquest no es perdi. 


Cotorrita Real, obtinguda l'any 1931, amb nombro- 
ses flors petites, normalment rosades o també gro- 
gues, molt resistent a les glaçades. 


Glòria de Sant Just, dita així en honor al nostre 
poble. Aquesta rosa és una preciosa polyantha 
amb flors en forma de rosetó i pètals amb textura 
de seda. 


Josep Padrosa es va casar amb Francesca Albert 
Marimon, filla de Salvador Albert i de Rosa Marimon, 
amb qui va tenir almenys tres fills: la Rosa, la Colo- 
meta (a qui com hem vist li va dedicar una de les 
seves més conegudes creacions) i en Jaume. 


Josep Padrosa Borrell ens va deixar el 23 de juliol 
de 1946, però ens queda el consol de saber que la 
seva obra no s'ha perdut, i que nous roseristes, tot 
seguint la seva petja, cultiven actualment algunes 
de les roses més conegudes entre totes aquelles 
que ell va crear. 


De dalt a baix: 


Una factura de 
Josep Padrosa, 
amb la seva 
signatura autògrafa. 


En record seu, i tal com us dèiem al començament La rosa ToresRi, 


d'aquest article, el carrer que des del final del carrer una de les 
de Miquel Reverter va fins a l'avinguda de la Indús- seves principals 
creacions. 


tria manté viva la memòria d'aquest gran roserista 


santjustenc. £ El carrer de Josep 


Padrosa. 

